### Beslutningstema

I denne sag træffes beslutning om overførsel af driftsbevillinger fra 2024 til 2025.

### Sagsfremstilling

Der er udarbejdet en oversigt på udvalgenes mer-/mindre forbrug af driftsbevillinger i 2024.

Opgørelsen er foretaget efter de gældende regler i henhold til den Økonomiske Politik 2023-2026, der opdeler overførsler i:

* Garantioverførsler, hvor der kan overføres op til 2 % af mindre forbrug. Merforbrug overføres til afvikling. (garantioverførsler omfatter Kontraktområder, der er karakteriseret som institutioner og administrative driftsområder)
* Bundne overførsler
* Øvrige overførsler består af
  + ansøgninger fra kontraktområder udover 2 % garantioverførsel, og
  + ansøgninger fra fællesområdet, hvor der søges om overførsel til konkrete formål.

Den samlede opgørelse til drift ser således ud:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Resultat, restbudget | Restbudget | | Overførsler | | | | Kassen |
| Resultat i mio. kr. | Kontrakt-områder | Fælles-områder | Bundne overførsler | Garanti-overførsler | Øvrige overførsler | Overførsler i alt | Til kassen i alt |
| Serviceudgifter | 43,826 | 22,900 | 20,925 | 12,413 | 11,633 | 6,374 | 30,420 | 13,406 |
| Indkomstoverførsler | 15,329 | 1,396 | 13,933 | 0,000 | 0,277 | 0,000 | 0,277 | 15,052 |
| Udenfor serviceramme | 6,061 | 0,000 | 6,061 | 0,000 | 0,000 | 0,000 | 0,000 | 6,061 |
| I alt | 65,215 | 24,296 | 40,919 | 12,413 | 11,910 | 6,374 | 30,697 | 34,518 |

Det samlede restbudget i 2024 er på 65,2 mio. kr., som fordeler sig med et mindre forbrug på serviceudgifter med 43,8 mio. kr., et mindre forbrug på indkomstoverførsler med 15,3 mio. kr. og et mindre forbrug udenfor servicerammen på 6,1 mio. kr.

**Serviceudgifter**

På service ønskes overført i alt 30,420 mio. kr., som fordeler sig med 11,633 mio. kr. til garantioverførsler på kontraktområderne 12,413 mio. kr. til bundne overførsler og 6,374 mio. kr. til fællesområderne.

Heraf er 1,049 mio. kr. disponeret som medfinansiering til et nyt indgangsparti til [adresse], som ønskes overført til anlæg under Kultur- og Fritidsudvalgets område.

Det resterende beløb på 13,406 mio. kr. tilføres kassebeholdningen.

**Indkomstoverførsler**

På indkomstoverførsler er der et restbudget på 15,329 mio. kr. heraf ønskes overført i alt 0,277 mio. kr., som vedrører garantioverførsler. Det resterende beløb på 15,052 mio. kr. foreslås tilført kassebeholdningen.

Det skal i den forbindelse nævnes, at såfremt Tønder Kommune modtager en midtvejs- og efterregulering for 2024, som ikke kan finansieres indenfor rammerne i budget 2025, vil beløbet skulle finansieres ved et træk af kassebeholdningen.

**Udenfor servicerammen**

Restbudget på 6,061 mio. kr. tilføres kassebeholdningen.

### Lovgrundlag

Økonomisk Politik 2023-2026.

### Indstilling Direktionen indstiller,

at der på serviceområderne i alt overføres 30,420 mio. kr. fra 2024 til 2025, der fordeles som foreslået,

at der til indkomstoverførsler på drift overføres i alt 0,277 mio. kr. fra 2024 til 2025, og

at indstillingen videresendes til Kommunalbestyrelsen.

**Beslutning fra Økonomiudvalget, den 19. marts 2025, pkt. 7:**

Indstillingen anbefales.

Matthias Brandt deltog ikke i mødet.

### Beslutning

Indstillingen godkendt.